एलडीसी परीक्षा के द्वितीय चरण में शामिल होंगे 18829 अभ्यर्थी
अजमेर|आरपीएससी कीओर से एलडीसी संयुक्त प्रतियोगी पुन: परीक्षा 2013 के द्वितीय चरण की परीक्षा मंगलवार बुधवार को जयपुर में शुरू होगी। दो दिन चलने वाली इस परीक्षा में कुल 18 हजार 829 अभ्यर्थी प्रविष्ट होंगे। आयोग के वरिष्ठ सदस्य डॉ. आरडी सैनी को परीक्षा संयोजक बनाया गया है।
जयपुर मुख्यालय पर ही आयोग ने इस परीक्षा के लिए तीन परीक्षा केंद्र बनाए हैं। सुबह 10 बजे से परीक्षा शुरू होगी। प्रत्येक अभ्यर्थी को कंप्यूटर पर ऑनलाइन हिंदी अंग्रेजी में गति एवं दक्षता परीक्षण के लिए 45 मिनट का समय दिया जाएगा। पहली पारी सुबह 10 से 10.45 बजे, इसके बाद 12 से 12.45 बजे, फिर 2.15 से 3 बजे तक और 4.15 से 5 बजे तक परीक्षा होगी। अगले दिन भी यही शिड्यूल रहेगा। तीनों परीक्षा केंद्र कूकस में ही बनाए गए हैं। आयोग उपसचिव भगवत सिंह राठौड़ के अनुसार अभ्यर्थियों की सुविधा के लिए आयोग का कंट्रोल रूम दिल्ली रोड, कूकस (जयपुर) स्थित आर्या कॉलेज ऑफ इंजीनियरिंग एंड इंफॉर्मेशन टेक्नोलॉजी में शुरू किया जा चुका है। यह कंट्रोल रूम परीक्षा समाप्ति तक कार्यरत रहेगा। यहां का फोन नंबर 0141-2621970 0141-2621970 है।
hin_Deva hin_Deva hin_Deva